Għall-40 Sena Anniversarju tal-Kummissjoni Nisa, nixtiequ nippreżentaw 'Il-Ġilju Tagħna' b'lirika ta' Abner Barbara, mużika ta' Dominic Cini tkanta Antonella Abela u Editing Sabrine Borg. Il-Ġilju tagħna Reġa' wasal dan iż-żmien Miġbura hawn ilkoll flimkien Biex flimkien inħejju għall-festa tagħna ż-Żebbuġin Ta' Ġużeppi l-Padrun Ġieħ u qima aħna ntuk F'Lulju miġburin aħna wliedek Żebbuġin B'ġilju f'idejna aħna nsellmulek, hawn bi ħġarna nqimuk Festa kbira aħna nħejjulek, nuruk kemm inħobbuk Rit: Ħarstek żomm fuq il-belt tagħna, aħna wliedek Żebbuġin Qaddis kbir O kbir Ġużeppi, bik ferm aħna lkoll kburin Int Ġużeppi l-ġilju tagħna, aħna miegħek magħqudin Żommna miegħek u ħaddanna kif għamilt b'Ġesu Bambin Int padrun Universali F'Qalbna dejjem inżommuk X'ferħ inħossu ġewwa fina aħna w inqimuk Ma' Marija int ħadt ħsieb Iben il-Missier Ħallieq Komplu ħarsuna kif għamiltu tul iż-żmien Ġilju jfewwaħ aħna noffrulek, O Ġużeppi nfaħħruk F'Qalbna dejjem inti tibqa', żgur qatt ma niċħduk. Rit: (x2) Ħarstek żomm fuq il-belt tagħna, aħna wliedek Żebbuġin Qaddis kbir O kbir Ġużeppi, bik ferm aħna lkoll kburin Int Ġużeppi l-ġilju tagħna, aħna miegħek magħqudin Żommna miegħek u ħaddanna kif għamilt b'Ġesu Bambin
Il-Ġilju Tagħna